กฎกระทรวงการขออนุญาตและการออกใบอนุญาตนำเข้าอาหารสัตว์ควบคุมเฉพาะพ.ศ. ๒๕๖๒[๑] อาศัยอำนาจตามความในมาตรา๕ วรรคหนึ่ง มาตรา ๑๕ วรรคสอง มาตรา ๒๕ วรรคสองและมาตรา ๓๒ วรรคสอง แห่งพระราชบัญญัติควบคุมคุณภาพอาหารสัตว์พ.ศ. ๒๕๕๘รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้หมวด ๑การขออนุญาตและการออกใบอนุญาต ข้อ ๑ ผู้ใดประสงค์จะขอรับใบอนุญาตนำเข้าอาหารสัตว์ควบคุมเฉพาะให้ยื่นคำขออนุญาตนำเข้าอาหารสัตว์ควบคุมเฉพาะต่อผู้อนุญาต พร้อมด้วยเอกสารหรือหลักฐานตามที่ระบุไว้ในแบบคำขออนุญาต ทั้งนี้ ตามวิธีที่กำหนดในหมวด ๓ คำขอและใบอนุญาตข้อ ๒ เมื่อได้รับคำขออนุญาตให้ผู้อนุญาตออกใบรับคำขออนุญาตให้แก่ผู้ขออนุญาตไว้เป็นหลักฐาน และให้ผู้อนุญาตตรวจสอบความถูกต้องและครบถ้วนของคำขออนุญาตและเอกสารหรือหลักฐานในกรณีที่คำขออนุญาต เอกสาร หรือหลักฐานไม่ถูกต้องหรือไม่ครบถ้วน ให้ผู้อนุญาตแจ้งให้ผู้ขออนุญาตแก้ไขเพิ่มเติมคำขออนุญาตหรือจัดส่งเอกสารหรือหลักฐานให้ถูกต้องและครบถ้วนภายในสิบห้าวันนับแต่วันที่ได้รับแจ้งจากผู้อนุญาตทั้งนี้ หากผู้ขออนุญาตยื่นคำขออนุญาตผ่านระบบอิเล็กทรอนิกส์ ให้ถือว่าเลขรับคำขออนุญาตทางอิเล็กทรอนิกส์เป็นใบรับคำขออนุญาตที่ผู้อนุญาตออกให้แก่ผู้ขออนุญาตไว้เป็นหลักฐานในกรณีที่ผู้ขออนุญาตไม่แก้ไขเพิ่มเติมคำขอรับใบอนุญาตหรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคหนึ่งให้ถือว่าผู้ขออนุญาตไม่ประสงค์จะให้ดำเนินการต่อไปและให้ผู้อนุญาตจำหน่ายเรื่องออกจากสารบบข้อ ๓ การพิจารณาของผู้อนุญาตและมีคำสั่งอนุญาตหรือคำสั่งไม่อนุญาตและการแจ้งคำสั่งนั้นให้ผู้ขออนุญาตทราบ ให้ผู้อนุญาตดำเนินการภายในสี่สิบห้าวันนับแต่วันที่ได้รับคำขออนุญาตที่มีรายละเอียดถูกต้องและครบถ้วนในกรณีมีเหตุจำเป็นที่ผู้อนุญาตไม่อาจดำเนินการภายในกำหนดเวลาตามวรรคหนึ่งได้ให้ขยายเวลาได้อีกไม่เกินสองครั้งครั้งละไม่เกินสามสิบวัน แต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคหนึ่งหรือตามที่ได้ขยายเวลาไว้นั้นแล้วแต่กรณีข้อ ๔ ในกรณีที่ผู้อนุญาตตรวจสอบแล้วเห็นว่ารายละเอียดในคำขออนุญาตและเอกสารหรือหลักฐานมีความถูกต้องและครบถ้วน และผู้ขออนุญาตมีคุณสมบัติและไม่มีลักษณะต้องห้ามตามมาตรา ๒๐รวมทั้งมีสถานที่ตามที่กำหนดในกฎกระทรวงว่าด้วยการกำหนดลักษณะของสถานที่ผลิตสถานที่นำเข้า สถานที่ขาย หรือสถานที่เก็บอาหารสัตว์ควบคุมเฉพาะให้ผู้อนุญาตมีคำสั่งออกใบอนุญาตนำเข้าอาหารสัตว์ควบคุมเฉพาะให้แก่ผู้ขออนุญาตและแจ้งให้ผู้ขออนุญาตชำระค่าธรรมเนียมใบอนุญาตและรับใบอนุญาตภายในสิบห้าวันนับแต่วันที่ผู้ขออนุญาตได้รับแจ้งเมื่อผู้อนุญาตเห็นควรออกใบอนุญาตนำเข้าอาหารสัตว์ควบคุมเฉพาะให้แก่ผู้ขออนุญาตและแจ้งให้ผู้ขออนุญาตชำระค่าธรรมเนียมใบอนุญาตแล้วแต่ไม่มีการชำระค่าธรรมเนียมภายในกำหนดเวลาตามวรรคหนึ่ง ให้ถือว่าผู้ขออนุญาตไม่ประสงค์จะรับใบอนุญาตและให้ผู้อนุญาตจำหน่ายเรื่องออกจากสารบบในกรณีที่ผู้อนุญาตเห็นควรไม่อนุญาตให้ผู้อนุญาตมีหนังสือแจ้งคำสั่งไม่อนุญาตพร้อมด้วยเหตุผลและสิทธิอุทธรณ์ให้ผู้ขออนุญาตทราบหมวด ๒การต่ออายุและการขอรับใบแทนใบอนุญาต ข้อ ๕ ผู้รับใบอนุญาตนำเข้าอาหารสัตว์ควบคุมเฉพาะผู้ใดประสงค์จะขอต่ออายุใบอนุญาตให้ยื่นคำขอต่ออายุใบอนุญาตต่อผู้อนุญาตภายในเก้าสิบวันก่อนใบอนุญาตสิ้นอายุพร้อมด้วยเอกสารหรือหลักฐานตามที่ระบุไว้ในแบบคำขอต่ออายุใบอนุญาตข้อ ๖ การพิจารณาคำขอต่ออายุใบอนุญาตนำเข้าอาหารสัตว์ควบคุมเฉพาะตามข้อ๕ให้นำความในข้อ ๒ และข้อ ๔ มาใช้บังคับด้วยโดยอนุโลม โดยผู้อนุญาตต้องพิจารณาและมีคำสั่งอนุญาตหรือไม่อนุญาตให้ต่ออายุใบอนุญาตและแจ้งคำสั่งนั้นให้ผู้ขออนุญาตทราบภายในสามสิบวันนับแต่วันที่ได้รับคำขอที่มีรายละเอียดถูกต้องและครบถ้วนใบอนุญาตฉบับต่ออายุตามวรรคหนึ่งให้ใช้ตามแบบใบอนุญาตและให้กำกับคำว่า ฉบับต่ออายุ ไว้ที่มุมบนด้านซ้ายของใบอนุญาตด้วยข้อ ๗ ในกรณีที่ใบอนุญาตนำเข้าอาหารสัตว์ควบคุมเฉพาะสูญหายถูกทำลาย หรือชำรุดในสาระสำคัญ ให้ผู้รับใบอนุญาตยื่นคำขอรับใบแทนใบอนุญาตต่อผู้อนุญาตพร้อมด้วยเอกสารหรือหลักฐานตามที่ระบุไว้ในแบบคำขอรับใบแทนใบอนุญาตเมื่อได้รับคำขอรับใบแทนใบอนุญาตพร้อมด้วยเอกสารหรือหลักฐานถูกต้องและครบถ้วนและผู้ขอรับใบแทนใบอนุญาตได้ชำระค่าธรรมเนียมใบแทนใบอนุญาตแล้วให้ผู้อนุญาตออกใบแทนใบอนุญาตตามแบบใบอนุญาต และให้กำกับคำว่า ใบแทน พร้อมทั้งลงชื่อผู้อนุญาตและวัน เดือน ปีไว้ที่มุมบนด้านขวาของใบแทนใบอนุญาตด้วยหมวด ๓คำขอและใบอนุญาต ข้อ ๘ คำขอและใบอนุญาตตามกฎกระทรวงนี้ ให้เป็นไปตามแบบที่รัฐมนตรีประกาศกำหนดข้อ ๙ การออกใบอนุญาตนำเข้าอาหารสัตว์ควบคุมเฉพาะตามข้อ๔ การต่ออายุใบอนุญาตนำเข้าอาหารสัตว์ควบคุมเฉพาะตามข้อ๖ และการออกใบแทนใบอนุญาตนำเข้าอาหารสัตว์ควบคุมเฉพาะตามข้อ ๗ ให้หมายความรวมถึงการออกใบอนุญาต การต่ออายุใบอนุญาต และการออกใบแทนใบอนุญาตในระบบอิเล็กทรอนิกส์ด้วยข้อ ๑๐ การยื่นคำขอตามกฎกระทรวงนี้ให้ยื่น ณ กรมปศุสัตว์ หรือหน่วยงานที่อธิบดีประกาศกำหนดในกรณีเป็นอาหารสัตว์สำหรับสัตว์น้ำที่รัฐมนตรีประกาศเป็นอาหารสัตว์ควบคุมเฉพาะและอธิบดีได้มอบหมายให้อธิบดีกรมประมงเป็นผู้อนุญาตให้ยื่น ณ กรมประมง หรือหน่วยงานที่อธิบดีกรมประมงประกาศกำหนดข้อ ๑๑ การยื่นคำขอตามข้อ๑๐ อาจยื่นคำขอผ่านระบบอิเล็กทรอนิกส์ของกรมปศุสัตว์หรือกรมประมง ทางไปรษณีย์ลงทะเบียนตอบรับหรือวิธีการอื่นใดตามที่อธิบดีหรืออธิบดีกรมประมง แล้วแต่กรณีประกาศกำหนด โดยคำนึงถึงการอำนวยความสะดวกและการลดภาระแก่ผู้ขออนุญาตการยื่นคำขอโดยวิธีการทางอิเล็กทรอนิกส์ รวมทั้งเอกสารหรือหลักฐานให้เป็นไปตามที่อธิบดีหรืออธิบดีกรมประมงแล้วแต่กรณี กำหนดโดยประกาศในราชกิจจานุเบกษา และให้ถือว่ามีผลโดยชอบด้วยกฎหมายเช่นเดียวกับการยื่นคำขอโดยเอกสารบทเฉพาะกาล ข้อ ๑๒ บรรดาคำขอที่ได้ยื่นไว้ก่อนวันที่กฎกระทรวงนี้ใช้บังคับและยังอยู่ในระหว่างการพิจารณา ให้ถือว่าเป็นคำขอที่ได้ยื่นตามกฎกระทรวงนี้ในกรณีที่คำขอดังกล่าวมีข้อแตกต่างไปจากคำขอตามกฎกระทรวงนี้ ให้ผู้อนุญาตมีอำนาจสั่งให้ผู้ขออนุญาตแก้ไขเพิ่มเติมได้ตามความจำเป็นเพื่อให้การเป็นไปตามกฎกระทรวงนี้ข้อ ๑๓ ใบอนุญาตนำเข้าซึ่งอาหารสัตว์ที่ออกให้ก่อนวันที่กฎกระทรวงนี้ใช้บังคับให้ยังใช้ได้ต่อไปจนกว่าใบอนุญาตจะสิ้นอายุ หรือจนกว่าผู้อนุญาตจะมีคำสั่งพักใช้ใบอนุญาตหรือเพิกถอนใบอนุญาตให้ไว้ ณ วันที่ ๒๖ กุมภาพันธ์ พ.ศ.๒๕๖๒ลักษณ์ วจนานวัชรัฐมนตรีช่วยว่าการกระทรวงเกษตรและสหกรณ์ปฏิบัติราชการแทน รัฐมนตรีว่าการกระทรวงเกษตรและสหกรณ์หมายเหตุ :- เหตุผลในการประกาศใช้กฎกระทรวงฉบับนี้คือ โดยที่มาตรา ๑๕ วรรคสอง มาตรา ๒๕ วรรคสอง และมาตรา ๓๒ วรรคสองแห่งพระราชบัญญัติควบคุมคุณภาพอาหารสัตว์ พ.ศ. ๒๕๕๘ บัญญัติให้การขออนุญาต การออกใบอนุญาตการขอต่ออายุใบอนุญาต การอนุญาตให้ต่ออายุใบอนุญาตและการขอรับใบแทนใบอนุญาตนำเข้าอาหารสัตว์ควบคุมเฉพาะให้เป็นไปตามหลักเกณฑ์ วิธีการและเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้วิวรรธน์/ภรัณภรณ์/จัดทำ๒๖ สิงหาคม ๒๕๖๒วิชพงษ์/ตรวจ๒๘ สิงหาคม ๒๕๖๒[๑] ราชกิจจานุเบกษาเล่ม ๑๓๖/ตอนที่ ๓๙ ก/หน้า ๑๘/๒๘ มีนาคม ๒๕๖๒